Downloaded from YTS.BZ
Official YIFY movies site: YTS.BZ
2020. OKTÓBER 9.
TEXAS ÁLLAM, DE KALB
New Boston, segélyhívó. Mi a vészhelyzet?
Mentőt kérek, mert beindult a szülésem.
Ne tegye le! Kapcsolom a mentőt.
- Egy rendőr követ. - Értem. Ne tegye le!
Nem lesz semmi baj. Ne tegye le!
Segélyhívó.
Mentőre van szükségem, hogy bevigyen Idabelbe.
Beindult a szülés. Egy állami rendőr megy utána.
Értem.
Siessenek, kérem!
Igen, épp leállította, amikor telefonált.
Hölgyem, vonalban van?
Mi a gond, hölgyem?
Megszültem a babámat, és az Idabeli Kórházba akarok eljutni, ahol a férjem…
Idabelbe?
Igen, ott van a férjem.
Mentőt kérnék a helyszínre.
A hölgy a jelek szerint nemrég szült.
Az ölében van a baba, a köldökzsinór még ép.
Nem lélegzik!
A baba nem lélegzik. Most próbálja újraéleszteni.
Nem tudna odavinni minket a kocsijával? Csak itt ülünk! Könyörgöm, segítsen!
Sajnos nem tehetem. Önöknek mentő kell.
Én jól vagyok, csak vigyen el minket minél gyorsabban!
Itt a mentő, átvették a babát.
- Most szült? - Forduljon meg, és üljön le!
- Mit mondott? Hány éves? - Huszonhét.
Huszonhét?
- Azt hiszem, 1992-ben születtem. - Értem.
Szóval Idabelbe indult szülni?
- Igen. - Értem.
Jól van.
Ne engedjék ki a szobából!
Egyre idegesebb.
Nincs semmi jele. Nem…
Nem engedi, hogy megnézzük, vérzik-e.
Már erősen véreznie kéne.
Bent van.
Nem egyezik bele a hüvelyi vizsgálatba,
hogy megnézzék, vérzik-e.
Ultrahangot és hCG-tesztet végeztek.
Ezek alapján nem volt terhes.
A méhlepény megvan.
- Hol van? - A szobában.
- Nem engedik el? - Nem.
- Segíthetek? - Ez…
- Ez elég durva. - Igen.
Jól van. Kész vannak?
Jó napot!
Hogy hívják?
Taylor Parker.
Taylor? Üdv! Én Chad Dansby vagyok.
Az Oklahomai Nyomozóirodától vagyok. Behozta a babáját, igaz?
Igen.
Az út szélén szült, vagy hogy történt?
- Igen. - Jól van.
És hol történt? Itt, McCurtain megyében?
Nem, De Kalbben.
De Kalbben? Texasban?
- Igen. - Rendben.
Valami rosszat csináltam, hogy idehoztak?
Tehát ön szülte meg a gyereket?
Persze, ki…
Csak biztosra akarunk menni.
Ha valamit el szeretne mondani, nyugodtan elmondhatja.
Nem tudom, mit akarnak, hogy mit mondjak.
Csak az érdekel, honnan jött a baba.
Most mondtam el maguknak, mi történt!
Értem.
Mit fog látni az orvos, ha megvizsgálja önt?
Azt, hogy nemrég szült?
Meg tudják mondani.
Nagyjából egy pillantásból látja, hogy szült-e.
Értem.
Azt fogja látni, hogy ma reggel szült?
- Persze. - Jól van.
Lássuk!
Legyen szíves felülni, hogy rendesen lássam!
A jelek szerint nem szült.
- Nem? - Nem.
Értem.
Nem úgy néz ki, mint aki most szült.
Honnan jött ez a baba?
- Az enyém. - Az nem lehet.
ANYAI ÖSZTÖN: A TAYLOR PARKER-ÜGY
TEXAS ÁLLAM, NEW BOSTON
LAKOSSÁG: 4546
COWBOY FEGYVERBOLT
A kisvárosokban az emberek bíznak egymásban. És…
Azt hiszem, nálunk is ez történt.
Én úgy gondolom,
sokkal több a jó ember, mint a rossz ember.
De a gonosz itt is jelen van.
És a gonosz emberek gonosz dolgokat tesznek.
Gyerünk!
Mindenkiben ott van a lélek, ami próbálja megvédeni.
Egy nagyon csöndes hang, ami szól.
De néha nincs annyi eszünk, hogy hallgassunk rá.
Sőt, többnyire nincs.
Még mindannyiunknak fáj.
Még mindig nem hisszük el, hogy ez megtörtént.
Miért nem hallgattunk azokra, akik figyelmeztettek?
Még mindig nem hiszem el.
Kicsoda Taylor?
Taylor? Őt…
Őt nehéz leírni.
Azért nehéz leírni Taylort,
mert annyiféle személyisége van.
Taylor, ahogy én ismertem, annak idején jó barátnőm volt.
Mellette a világ legjobb arcának érezted magad.
Egy normális vidéki lánynak tűnt. De mint aki most jött a tanyáról!
Egy parasztlánynak tűnt. A szépsége miatt sokan kikezdtek vele.
Imádta a figyelmet. Mindig imádta.
Annyi volt az életcélja,
hogy ő legyen a szép lány, akibe beleszeret egy fiú.
Aztán megismerte Wade-et.
VIDÉKEN A TISZTELET MÉG JELENT VALAMIT
Csak nekem van melegem?
Valószínűleg csak neked.
…két, há’! Elengedni!
2019 nyarán kezdődött a történet.
Hadd halljuk a közönséget, gyerünk!
Emlékszem az első találkozásra Taylorral.
Látott a rodeón, és megkérdezte, van-e párom,
és találkozunk-e valamikor.
Csinos lány volt.
Ha belépett valahova, mindenki felkapta rá a fejét.
Mosolygós volt.
Úgy voltam vele, abból nem lehet baj, ha találkozunk,
és megismerem, milyen ember.
És innen indult az egész.
Amikor bejött dolgozni,
teljesen odavolt, és csak erről a fiúról tudott beszélni.
Wade egy laza, rendes vidéki fiú volt.
Szorgalmas srác volt.
Jó fogásnak tűnt. Sosem volt házas, a múltjával sem volt gond.
A semmiből bukkant fel az a lány.
De teljesen odavolt a fiamért,
és látszott, hogy boldoggá akarja tenni.
És az sem lepett meg, hogy tetszik Wade-nek.
Ne már, Wade! Videós bizonyítékom van, hogy bántalmazol!
A legtöbb lánynak nem jön be a gazdálkodók élete,
de ő ebből a szempontból más volt.
Tudott bánni a lovakkal, tehenekkel, ismerte a farmot. Traktort is vezetett.
Egy vidéki srác és egy vidéki lány voltunk. Neki ez bejött.
Hoppá, de ráment! Gyerünk, Frank!
Sok mindent csináltak együtt.
A lány még vaddisznóra vadászni is eljárt vele.
Ott volt vele jóban-rosszban.
Wade boldognak tűnt, Taylort pedig mindenki bírta.
Nekem szuper csajnak tűnt.
Mindenki szívesen lógott vele.
Könnyen meg lehetett találni vele a hangot.
Az első találkozáskor odajött és megölelt.
Azt mondta, örül, hogy megismerhet. Szerette a családunkat.
A feleségem nagyon bírta.
„Wade, de rendes lányt találtál! El ne engedd! Az ilyet el kell venni!”
Wade a férjemmel dolgozott, tőlünk egy sarokra.
Nagyjából minden héten áthívtuk őket sütögetni.
Amikor megismertem Taylort, egy munkaközvetítőnél dolgozott.
De azt mondta, a családja nagyon gazdag.
Azt mondták, a nagyszülei
Bassett környékén laknak valahol.
És a Sulphur River Bottoms olajkútjaiból gazdagodtak meg.
És az rengeteg pénz lehetett.
Mondom: „Wade, tele van pénzzel a csaj,
ráadásul tök jó fej, nagyon jól el lehet vele lenni.
Mindig ilyen nőre vágytál!”
Tudtam, hogy van pénzük, de azt nem, hogy mennyi.
Azt mondta, hogy a nagymamája elég sok pénzt félretett neki.
Elmesélte, hogy az anyja összeveszett vele a pénzen,
és hogy most még nem fér hozzá a pénzhez,
de egy nap majd milliomos lesz.
Nekünk ezt mondta.
Az anyja teljesen ki akarta zárni az örökségből,
hogy semmit ne kapjon.
Utálta az anyját, az anyja is utálta őt.
Taylor egy pénzéhes szörnyetegként írta le az anyját.
ANYA LEVETT A CSALÁDI SZÁMLÁRÓL, MAMA DOLGOZIK RAJTA
Próbáltam támogatni, ahogy tudtam, de a családi dráma sosem ért véget.
Én úgy láttam, valójában nem illenek össze.
Wade munkáscsaládból származott,
és nem igazán volt pénze,
Taylor viszont gazdag családból jött.
Tapasztalataim szerint
az ilyen kapcsolatok nem sokáig szoktak működni.
Taylor hirtelen eladta az összes bútorát,
gyakorlatilag kiürítette a bérelt házát,
és Wade-hez költözött.
Azt hiszem, akkor jöttem rá, hogy kezd komolyra fordulni a dolog.
2019 OKTÓBERE
Furcsának találtam, hogy nincs sok holmija.
Nagyon kevés cucca volt.
Azt mondta, az anyja ki akarja zárni az örökségből, ezért nincs semmije,
és nem tudja, az anyja milyen messzire fog elmenni.
Azt mondta: „Szerintem hozzád kéne költöznöm,
mert te megvédenél.”
Hát beköltözött.
Két gyereke volt.
A lánya hét közben velünk élt,
a fiút viszont nem sűrűn láttuk.
De feltűnt, hogy nem sokat foglalkozik a lányával.
Inkább az érdekelte, mit csinál Wade.
Próbálunk rájönni, hogy működik az utánfutód.
Ez elromlott, Wade.
Hiányzik egy csavar. De megoldom, úgyhogy ne legyél mérges!
Úgy láttam, nagy szíve van, és Wade-ért mindenre képes. Bármit megcsinált.
Füvet nyírt, vacsorát főzött… Ez bejött neki.
Mindig főzött valami finomat, mire hazaértem a munkából.
Az állatokat is ellátta.
Bármire kértem, azt megcsinálta. Szóval kivette a részét a munkából.
Miután Wade-hez költözött, elkezdett folyamatosan átjárkálni hozzám.
Addigra már rengeteget mesélt az anyjáról.
Aztán egy nap azt mondta, hogy az anyja
kiutáltatta magát a családból a Taylor elleni furkálódásaival.
Úgyhogy most már több pénzt fog kapni a nagymamájától.
Úgy nyolcmillió dollár örökségre számított.
És a nyolcmillió dollár azért nem egy hétköznapi összeg.
Nem tudtam, mit gondoljak,
de azt mondta, innentől minden sokkal könnyebb lesz.
Taylor arra számított, hogy ezt rá fogják hagyni a végrendeletükben,
Wade meg úgy volt vele, hogy ha ez komoly, akkor innentől nem lesz gondja.
2019 NOVEMBERE
Amikor úgy tűnt, hogy egy csomó pénzhez fognak jutni,
költekezni kezdtek.
Vettek autókat, kis dzsipeket, meg egy csomó tehenet.
Vettek egy 20 000 dolláros kis dzsipet, egy 60-80 000 dolláros traktort,
meg egy 87 000 dolláros kocsit.
Valahonnan volt pénzük.
Olyan volt, mint egy Cadillac.
Az a kocsi volt vagy 100 000 dollár.
Esélytelen, hogy volt rá pénze.
Mire Wade: „Hát, nem tudsz rólam mindent.”
Jó ideje le akartam cserélni a kocsimat, és Taylor egyszer csak beállt a házam elé,
hogy hogy tetszik az új autója.
Mondom: „Azta, de szép!”
Mire ő: „A tiéd. Vettem neked egy kocsit!”
Kirakta a Facebookra is.
A képen is látszik, hogy mennyire meg voltam rökönyödve.
Wade-et korábban nem látott oldaláról ismertem meg.
Akkor kezdett el először többre vágyni.
Wade leginkább egy nagy farmra vágyott,
és Taylor ezt meg akarta adni neki.
Azt mondta, szeretne valahol egy méretes birtokot vásárolni.
És az ár nem igazán számított.
Azt mondtam neki, tudok egy birtokról az oklahomai Harrisben.
A Red River partján.
2019 őszén felhívott egy Taylor nevű nő.
INGATLANÜGYNÖK
Nagyon összeszedett fiatal hölgynek tűnt. Egy profi benyomását keltette bennem.
A Pecan Point néven ismert birtok iránt érdeklődött.
PECAN POINT OKLAHOMA ÁLLAM, HARRIS
Wade-del nyilván alaposan megbeszélték a dolgot.
Úgy fogalmaztak, hogy egy helyi sportparadicsomot keresnek.
Wade-et nagyon érdekelte a helyi vaddisznóállomány mérete.
A nő farmerben volt, jól öltözött volt, szép volt a haja.
A gazdálkodók esetében az a helyzet,
hogy ők nincsenek elszakadva a valóságtól.
Sokukon nem látszik, hogy megvehetnének egy milliódolláros birtokot,
pedig többet is bármikor meg tudnának vásárolni.
Az első benyomásom az volt, hogy vagyonos családja lehet.
Ezt jelezte is, és ajánlatot is tett a birtokra.
Azt hiszem, négymillió dollárt.
És azt állította, hogy készpénzben fog fizetni.
Szurkoltunk neki.
- Egy nagy ház és pajták? - Egy nagy pajta van rajta.
És egy kábé félkész ház.
Meg van egy pekándió-tisztító üzem is,
de ahhoz nem hagyják ott a gépsort.
Amikor karácsonykor összegyűlt a család a testvéremnél,
tartani akartak egy kis bemutatót mindenkinek.
Taylor és Wade számára ez nagyon fontos volt,
úgyhogy fel is vettük.
…de a pekántermesztést folytatjuk, úgy 200 hektáron.
Wade kicsit megbújt a háttérben, Taylor viszont a szoba közepén állt,
és mindenki rá figyelt.
Nagyon örülünk. Nem semmi kaland lesz!
Mindenki őt hallgatta,
és csak ámuldoztak az egészen.
Azta!
- Nagyon komoly hely. - Hát, boldog karácsonyt!
- Köszönjük! - Boldog karácsonyt!
Szinte ragyogott.
És lefestett egy szép jövőt számunkra.
Az érdekes az volt,
hogy Pecan Point nem olyan helynek tűnt, ami őt igazán lázba hozná,
de tudta, hogy Wade-et igen.
Valahogy nem csinált nagy ügyet abból,
hogy gyakorlatilag valóra válik az álmom.
De akkor még mindig csak pár hónapja ismertem Taylort.
És még mindig ott motoszkált bennem,
hogy ez az egész túl gyors.
Mi történt az autóval, amit Taylortól kapott?
Úgy három hétig használtam, amikor Taylor azt mondta,
vigyem el Wade házához, és álljak be vele a felhajtójára.
Mert a Patterson Nissan cég visszahívta, és onnan fogják elvinni.
Felhívtam a kereskedést, és megkérdeztem, mi ez az egész a kocsival.
Azt mondták, a kocsit azért vitték el, mert nem fizették ki.
Ez behajtás volt.
Mire én: „Ó!
Oké.”
Egy anya megérzi az ilyet. De tényleg.
Ha a gyerekedről van szó, megérzed. Ez valami hatodik érzék.
Érzed, hogy valami nem stimmel.
Elkezdtem aggódni,
hogy mi lesz, ha gond lesz a birtok megvásárlásával.
Mert tudtam, hogy Wade-nek nincs ezekre pénze.
Ő nem tudná kifizetni.
Wade-del írásos ajánlatot tettek.
Pár nap múlva visszaküldték aláírva,
és fedezetigazolást kértem tőle.
Azt mondta, végre megkapja az örökségét.
Bizalmi vagyonkezelőtől vagy örökségből származó, készpénzes fizetésnél
kicsit alaposabban ellenőriznünk kell a dolgokat.
Néha felhívott az ügyvédje.
Máskor egy ottani banki ügyintéző küldött leveleket.
És a hívásaik sokszor furcsa időpontokban futottak be.
Például nem sokkal 17:00 után,
vagy mondjuk szombat reggel.
Taylor összekötött Shelly Linxszel, aki az olajból származó pénzeit kezelte.
Többször próbáltam elérni Shellyt.
Próbáltuk hívni. Hangüzenetet hagytunk neki.
Shelly egyszer egy válasz-e-mailben szinte felrótta nekünk,
hogy túl sokat kérdezgetjük az ügyfeléről.
„Mr. Lowe, a banki adatok titkosak.
Az ügyfeleim nem egyeznek bele, hogy a bankjukat hívogassák.
Ebben a kérdésben nem engednek.
Köszönettel, Shelly.”
Szóval jól lecsesztek, amiért kicsit utánanéztem.
Valamivel később Taylor összekötött a nagybátyjával, Butch bácsival,
aki valahol északkeleten élt.
Az volt a terv, hogy Butch bácsi elutal neki 300 000 dollárt,
hogy Taylor elutalhasson kétszer 150 000 dollárt foglalóként.
De… erre sem került sor.
Nem tudtam, mit gondoljak.
Soha nem történt velem ennyi minden ilyen hirtelen.
Sejtettem, hogy valami van a háttérben.
Sokszor beszéltem erről a munkahelyemen a főnökömnek, Rogernek.
Ő azt mondta: „Minden okkal történik.
Én és a feleségem is nagyon szeretjük.
És nem hisszük, hogy bármi rosszba akarna vinni.
Úgyhogy szerintem ne kételkedj a szavaiban!”
Hirtelen elapadtak a pénzforrások,
és egyre többet veszekedtek.
WADE SEMMIRE SEM REAGÁL. ENNYIT ÉREK.
Olyanokat írt nekem, hogy szerinte nem is szereti.
„Vettem neki egy kocsit,
de nem is értékeli!
Szerintem közben mással is ismerkedik.”
Kérlek, visszahívnál?
Folyamatosan próbállak hívni.
Próbálok rájönni, mit mondjak Shellynek.
Könyörgöm, valahogy hívj vissza!
Folyamatosan azon stresszelt, hogy el fogja veszíteni Wade-et.
Otthonról dolgozom, és ráláttam Wade házára.
És ha Wade-del együtt mentek a farmra,
Taylor folyamatosan rá volt akaszkodva,
meg ölelgette, hogy ez az ő pasija,
és így-úgy szereti.
Wade viszont… nagyon távolságtartónak tűnt vele.
2020 JANUÁRJA
Egyik nap átjött, miután Wade-del volt egy nagy veszekedésük.
Csontkovács vagyok, és kezelésre jött hozzám.
Nagyon izgatottnak, boldognak tűnt, ahogy bejött.
Azt mondta, beszéljek a testével,
és derítsem ki, terhes-e.
Megkérdeztem, miért gondolja, hogy terhes.
Azt mondta, a tükörben látta, hogy megváltozott az aurája.
Érzi, és kész.
„Hogy mondjam el Wade-nek?” Mondom: „Sehogy.
Amíg nem vagy benne biztos, addig ne mondd el!” De biztos volt benne.
Egyik este bemondta, hogy szerinte terhes.
Angela elvitte orvoshoz, megvizsgálták, és nahát!
Kapott egy papírt, hogy terhes.
Küldött egy üzenetet: „Szerintem terhes vagyok.”
Mondom: „Gratulálok!”
Bejelentették, hogy terhes. Mondom: „Jól van.”
Wade kicsit ideges lehetett, hogy ez most felborítja az eddigi életét.
Én a lassabb tempót kedvelem. Az nekem kicsit gyors,
hogy egyik hónapban járunk, a következőben meg terhes.
De Roger nagyon örült, Angela is örült.
Ha terhes, akkor terhes. Megbékéltem vele.
Azt mondta, én leszek a legjobb nagynéni.
A legjobb.
Még pólót is csináltatott.
Láttam, hogy készül a babára.
Volt egy garázsvásár az utcában, ahol volt egy etetőszék.
És azt nagyon szerette volna.
Átvittük neki, és nagyon örült.
Nekem nem volt gyerekem, ez volt az első.
Neki már kettő volt. Nyilván tapasztaltabb.
Úgyhogy csináltam, amit mondott.
Szerintem kötelességének érezte a dolgot.
De valószínűleg a pénz is segített meggyőzni.
2020 FEBRUÁRJA
HÉT HÓNAP TAYLOR KIÍRT SZÜLÉSI DÁTUMÁIG
Szólt Codey-nak és Stephanie-nak, hogy egy bulin mondaná el a baba nemét.
- VALAMI VADDISZNÓVADÁSZATOS TÉMA KÉNE - SZERINTEM IS, VAGY TEHENES
JA, AZ IS JÓ ÖTLET
Írtam, hogy tök jó ötlet. De aztán felhoztam Codey-nak,
hogy szerintem Taylornak nem nagyon vannak barátai.
Ezért viselkedik így velem.
Azt mondta, legyek vele kedves,
mert nagyon bír engem. Úgyhogy csináljuk meg ezen és ezen a napon.
Listát írt, hogy kiket akar meghívni.
Megkérdeztem: „És anyukád, vagy valaki?”
Azt mondta, ne is beszéljek az anyjáról.
Az tabutéma. Hagyjuk!”
Taylor elküldte az orvosi papírt a baba neméről.
Én meg elküldtem a barátnőjének.
„Taylor Parker, gratulálunk a kislányához!”
Én meg alaposan megnéztem a papírt,
és feltűnt rajta a dátum.
2016 volt ráírva.
Felhívtam, hogy biztos stimmel-e a papír.
Azt mondta, megkérdezi az orvost.
Úgy fél perc ha eltelt,
és vissza is hívott, hogy aznap 100-200 papíron elírták a dátumot,
úgyhogy újraküldik, de a baba neme stimmel.
Éreztem, hogy itt valami nem oké.
2020 MÁRCIUSA HAT HÓNAP TAYLOR KIÍRT SZÜLÉSI DÁTUMÁIG
A baba nemének bejelentésekor elég fura hangulat volt.
De Taylor nagyon örült.
Elkezdett sikítozni, ugrálni, tapsikolni, de mindenki más eléggé csendben volt.
A ház oldalánál jöttek elő.
Egy borjút hoztak, kis rózsaszín masnival a nyakában.
Ők nagyon örültek, meg minden,
úgyhogy gondoltam, tapsolok.
Mondtam neki, hogy mindig tetszett a Clancy név.
És ő adta a második nevét. Clancy Gaile.
Amikor Wade elmondta, eléggé meglepődtem. Nem egy átlagos név.
De azt mondta, ezt a nevet már évekkel ezelőtt kitalálta.
Csinálunk pár képet?
Wade örült. Örült, hogy apa lesz.
Mindig is apa akart lenni. Melyik férfi nem akar apa lenni? Hát nem sokan.
CLANCY GRIFFIN HAMAROSAN ÉRKEZIK 2020 SZEPTEMBERE
Láttam képeket a baba nemének bejelentéséről.
Egy kis borjú volt ott rózsaszín masnival.
Kislányt vártak.
Rosszul lettem tőle. Konkrétan rosszul lettem tőle.
TAYLOR KORÁBBI BARÁTNŐJE
Mert tudtam, hogy nem lehet terhes.
Eltávolították a méhét.
ÉSZAKKELET-TEXASI NŐI KLINIKA
Taylorral először 2010-ben találkoztunk,
azt hiszem, 17 éves korában, az első terhessége idején.
A második szülése után nem szeretett volna több gyereket,
ezért végleges sterilizációt kért.
A petevezeték elkötését, hogy ne lehessen több gyereke.
Aláírta a nyilatkozatokat, és az előírt várakozási idő után
még mindig ragaszkodott a műtéthez.
Taylor úgy másfél évre rá vérzés miatt ismét jelentkezett.
A jobb petefészkén cisztát találtunk.
A vizsgálat során
a bal petevezetékben méhen kívüli terhességet is megállapítottunk.
A méhen kívüli terhesség nem hordható ki. Nagyon veszélyes, többnyire életveszélyes.
Úgy döntöttünk, eltávolítjuk a méhét,
mindkét petevezetékét és a jobb petefészkét.
A méh eltávolítása után a páciens többé nem eshet teherbe,
hiszen ahhoz szükség van a méhre.
MINDEN BEMUTATOTT INTERNETES KERESÉS BÍRÓSÁGI BIZONYÍTÉKOKON ALAPUL
HAMIS ULTRAHANG
VALÓSÁGHŰ ULTRAHANGKÉPEK 5 HETES, 8 HETES, 12 HETES
LELET SZEMÉLYRE SZABÁSA NÉV: TAYLOR PARKER
KÓRHÁZ: ÉSZAKKELET-TEXASI NŐI KLINIKA
KOSÁRBA TESZ
Ez egy kisváros. A hölgy korábban páciensünk volt.
2020-ban elénk jött a közösségi médiában, hogy gyermeket vár.
KISLÁNYUNK LESZ!
Amikor megláttuk, hogy Taylor azt állítja, terhes,
és ezt a Facebookra is kiírta,
nagyon összezavarodtunk, hiszen tudtuk, hogy ez lehetetlen.
A titoktartási kötelezettségünk miatt azonban ezt nem hozhattuk nyilvánosságra.
Egy kivétel van: ha valakit veszélyeztet. Akkor megszűnik a kötelezettségünk.
Nagyon nehéz helyzetbe kerültünk.
Abby és én tudtuk, hogy nem az, akinek kiadja magát.
Amikor megismertem Taylort, azonnal nagyon jóban lettünk.
Szinte egyik napról a másikra nagyon közeli barátommá vált.
A történtek előtt Kenzie, Taylor és én legjobb barátok voltunk.
Szinte minden időnket együtt töltöttük.
Éjjel-nappal. Ha nem hármasban voltunk, akkor kettesben.
Összefonódott az érzelmi életünk. Ha szomorú voltam, ő is az volt.
Ha ő volt szomorú, én is az voltam. Ha örült, én is örültem.
De nagyon aggódtam érte.
Közeli barátnőjeként aggasztott Taylor állandó betegeskedése.
Folyamatosan beteg volt. Újabb és újabb dolgok derültek ki.
Folyton kórházban volt.
Rengeteg kép volt róla.
Sok szelfit csinált a kórházban.
Taylor azt mondta, sclerosis multiplexe van.
És nekem azt is mondta, hogy rákos is volt.
Régebben agydaganata volt, vagy valami ilyesmi.
Stroke-ja is volt.
És ezek mind összefüggtek.
Nagyon sokat posztolt róla.
Néha a stroke utóhatásai is látszottak rajta.
Nehezen volt érthető a beszéde, féloldalas volt az arca.
Tényleg elhittem, hogy stroke-ja volt.
Taylorral mindig volt valami.
Folyton kiírta a Facebookra, hogy beteg, vagy fáj a feje.
Újra és újra lejátszotta ugyanezt,
és kezdtem arra gyanakodni, hogy talán nem is beteg.
Talán valami másról van szó.
Ezzel egyidőben nekem is voltak egészségügyi problémáim,
és megtudtam, hogy természetes úton sosem lesz gyerekem.
Taylor nagyon együttérzett velem,
és amikor megtudta, hogy gyereket várok, úgy örült, mintha az ő gyereke lenne.
Mindketten nagyon örültünk.
A terhesség előrehaladtával mindenben részt akart venni.
A legjobb barátnőm volt, ezért ez nem zavart.
De miután Taylor megtudta, hogy McKenzie-nek lánya lesz,
nagyon furcsává vált.
Ő akarta megszervezni a nem bejelentését. El akart kísérni ultrahangra.
Minden vizsgálat időpontját tudni akarta.
„Hogy van Kenzie? Hogy van a baba?”
Azt akarta, adjam meg a jelszavamat a terhesalkalmazásomhoz,
hogy nyomon követhesse a terhességemet.
Ez már aggasztó volt.
Persze, hadd örüljön neki, de azért ne bolonduljon meg az örömtől!
Mintha azt akarta volna, hogy ő legyen terhes.
És aztán megkérdezte, valamelyikünk kihordaná-e a gyerekét.
Azt mondta: „Elfogadtam, hogy nem lehet több gyerekem.
De valamelyikőtök megtenné nekem?”
És azt is mondta, hogy 50 000 dollárt fizet annak, aki vállalja.
De hogy legyen még egy gyereke, ha a két meglévőről sem gondoskodik?
Ott jött el az a pont, hogy visszahőköltem Taylortól.
Ez már ijesztő volt.
Annyira rápörgött a terhességemre, hogy meg kellett szakítanom vele a kapcsolatot.
Aztán a profilján láttam, hogy terhes,
és Wade-del gyerekük lesz.
És arra gondoltam, most, hogy kikerült a baráti körünkből,
újra elkezdte felépíteni a hazugságait.
Wade nem tudta, hogy eltávolították a méhét.
A baba nemének bejelentése után felhívtam a labort,
hogy egy ismerősöm náluk volt vizsgálaton, és felolvastam az ügyintézőnek a leletet.
Ő azt mondta, ilyet sosem küldenek ki.
Felhívtam a klinikát, és a vezetővel is beszéltem.
Rákérdezett, hogy hogy hívják a hölgyet.
Elmondtam, hogy Taylor Parker.
A titoktartási kötelezettség miatt
semmit sem adhattam ki róla, mert korábban páciensünk volt.
„De az elmondottak alapján annyit mondhatok…”
„Hallgasson a megérzésére!”
Ennyit mondtam.
Connie-val addigra felmerült köztünk,
hogy nagyon sok minden nem állt össze, amit mondott.
Mindennap megbeszéltük a dolgokat, amiket megtudott.
Beszélt pár klinikával, ahol megfordult.
És nem mondhattak semmi konkrétat, de utaltak rá,
hogy nem csal a megérzésünk.
Angelánál is rákérdeztem,
hogy elkísérte-e a Healthcare Expressbe.
Azt mondta, nem.
POZITÍV TERHESSÉGI TESZT
Éjjel 23-24:00 körül is erről nyomozgatott az ágyban.
Eleinte kedvesen álltam hozzá. „Édesem, hát te mit csinálsz ilyenkor?”
„Csak átnézem Taylor…”
„Azt meg miért? Mi a fasz?
Basszus, hagyjuk már őket!”
Nem hagyott nyugodni.
Én őrültem meg? Ezt csak nem csinálná végig, ha nem is terhes!
A baba nemének bejelentésén ott volt az apja és a gyerekei is.
Azt gondoltam,
ha az egész hazugság, miért hívná meg őket?
Csak tudnák, hogy nem igaz!
Valaki csak szólna, ha nem terhes!
NEKED EZ JÁTÉK, WADE?
TÖNKRETEHETLEK.
NEM SZERETED, BASZD MEG! GYŰLÖLÖD ŐT!
Elkezdtem munkaidőben e-maileket és üzeneteket kapni
mindenféle ismeretlen számokról.
NEM AKAROD AZT A DAGADTAT
Engem és Taylort napi szinten kezdtek zaklatni.
Ha én kaptam párat, ő is kapott.
UTÁL TÉGED. AZ EGÉSZ CSALÁDOD UTÁL.
Ez a valaki éjjel-nappal véletlenszerű időpontokban
üzeneteket kezdett küldözgetni neki.
És nem csak egyet-kettőt, inkább napi nyolc-tízet.
Olyanokat írt, hogy az ember csak nézett, hogy kinek van ez a fejében.
LÖKD LE TAYLORT A LÉPCSŐN!
Mindenféle szörnyűséget.
Jött egy levél a vállalkozói e-mail-címemre.
Akkor kezdett el hatással lenni ránk ez az egész.
Azt írta: „Semmit sem tudsz Taylorról.
Ne próbálj az anyja lenni!
Olyan mély depresszióba fogom taszítani,
hogy meg akarja majd ölni magát. Korábban is megpróbálta.
De ha nem, akkor ráveszem Wade-et, hogy hagyja el. Az is elég.”
Mondtam Wade-nek, hogy itt gond van, gyanús ez az egész.
Végül egyik nap felhívott. „Anya, ezeket az üzeneteket nézd meg!”
ÉN CSAK TAYLORNAK AKAROK ÁRTANI.
FELTÖRTEM A MUNKAHELYI SZÁMÍTÓGÉPÉT.
„Ma kiderült, hogy az anyja áll az egész mögött.”
FIÓK TÖRÖLVE
Egyik este Taylor nagyon zaklatott állapotban hívott fel.
Sírt a telefonba, és előadott egy történetet,
hogy az anyja újra felbukkant,
mindenféle problémát okoz neki, és nem fog összejönni a vásárlás.
VISSZA KELL VONNUNK AZ AJÁNLATUNKAT
Nagyon zaklatott állapotban volt,
amikor el kellett mondania, hogy nem fog összejönni.
Nem tudja megvenni az ingatlant.
Az anyja állítólag bement a bankba,
és valahogy elintézte, hogy ne kaphassa meg a pénzt.
Hirtelen az anyja újra előbukkant,
és mindent ő tett tönkre.
ELÉRTEM, HOGY Ő TŰNJÖN HAZUGNAK.
FOGALMA SEM VOLT, HOGY ÉN ÁLLOK EMÖGÖTT.
Csak hitetlenkedtem, hogy az anyja ezt teszi.
És nem értettem, miért nem tudnak kibékülni.
De mikor az anyja megtudta, hogy terhes, nagyon ellenezte, hogy gyerekünk legyen,
mert ő is részesülne az örökségből.
Taylor azt mondta, ő megmondta, milyen az anyja.
Nagyon felzaklatta Wade-et, hogy most közölnie kellett a családjával,
hogy semmi sem lesz a terveikből.
A DRÁGA KISBABÁM EGYRE NAGYOBB
És hiába zajlottak ezek a dolgok,
Taylor úgy adta elő, hogy minden szuper a kis családunkkal.
Mindig kirakta a pocaksimogatós képeket, hogy hány hetes terhes.
EGY RAGYOGÓ KISMAMA
CLANCY GAILE IMÁDNI FOG TÉGED
Mindenki csak azt látta, amit kirakott.
A sok mosolygós képet egy boldog kapcsolatról.
Ez mind Taylorról szólt. Imádja a figyelmet.
Taylort felsőtől a gimi végéig ismertem.
Fontos volt neki a külseje, a súlya.
De nagyon nem volt magabiztos.
Taylor leginkább az interneten ismerkedett fiúkkal.
Más lányoktól kért képeket magukról, amiken nem látszik az arcuk.
És szégyen nélkül, simán elmondta, hogy fiúknak akarja mások képeit küldeni.
Mi meg néztünk,
hogy komolyan képeket kér tőlünk,
hogy random arcokat verjen át vele az interneten?
Mármint… Mit fognak szólni, ha találkoznak vele?
Nem sokkal azelőtt, hogy megismertem, nagyon sokat fogyott.
Gyomorszűkítő műtétje volt.
Sokszor mondta, hogy elégedetlen a bőrével,
és hogy néha legszívesebben kibújna belőle.
De ha kicsípte magát, mindig nagyon magabiztos volt.
Akkor kikezdhetetlen önbizalma volt.
2018-ban és 2019-ben dolgoztam együtt Taylorral.
Én a munkaerő-közvetítés koordinátora voltam. Jó alkalmazottnak tűnt.
Tanulékony volt.
Akkor én egy nagyon nehéz időszakban voltam.
2018 februárjában vesztettem el a legkisebb lányomat.
Óriási erőfeszítés volt bejárnom dolgozni.
Ha nehéz napom volt,
Taylor arról mesélt, hogy ő is elvesztette a kislányát,
aki agykárosodással született.
Tudta, milyen érzés karodban tartani a gyermeked, amikor…
Nagyon jólesett, hogy ezt más is átélte anyaként.
Ezt az érzést csak az ismeri, aki átélte.
Más el sem tudja képzelni.
Szóval nagyon jólesett, hogy megért engem, és én is megértem őt.
De persze ez sem volt igaz.
Az élet minden területén másokat utánzott.
Azt hiszem, azt is leutánozta, amin én mentem keresztül.
Mintha mások életéből próbálta volna összerakni
a saját életét, a saját valóságát.
Azt mondta, agykárosodott gyermeke született,
aki a kezében halt meg, mint az én lányom az én kezemben. És ez hazugság volt.
Ez a lányom története volt.
De hazudott róla, és ezzel manipulált.
És ez borzalmas érzés.
Később az is kiderült, hogy valójában nem végez semmi érdemi munkát.
Nem szervezett találkozókat, nem rögzített jelentkezéseket.
A főnököm tudta nélkül az én munkakörömet tette az aláírásába.
Ekkor rúgták ki.
Taylor akkoriban indította el a fényképész vállalkozását.
Hétvégente csinálta.
Esküvőkön, eljegyzéseken fotózott, meg mindenféle vidám családi eseményen.
Boldog, nagy családi eseményekről készített képeket.
Mintha így akart volna a részesévé válni ezeknek.
2019 SZEPTEMBERE
A lányom, Reagan megbízott egy esküvői fotóst.
Megkérdeztem, honnan hallott róla, és milyenek a referenciái.
Azt mondta, egy barátja ajánlotta,
mert igyekezett spórolni,
és ez a fotós jó árat mondott.
Taylor Parkernek hívták.
Egy nagyon udvarias, nagyon csinos fiatal hölgy volt.
Szerintem hasonlított is Reaganre.
Nagyon szép képeket készített az esküvőn.
Taylor mindenkit köszöntött,
mindenkinek bemutatkozott, és elmondta, mi a dolga.
És ezt olyan jól csinálta, hogy úgy éreztük, nem is egy idegenről van szó.
Szinte olyan volt, mint egy koszorúslány. Minden szelfin ott volt.
Rá is kérdeztem, hogy ki ő és honnan jött.
Reagannek említette, hogy gondjai vannak a volt férjével, ha jól emlékszem.
Reagan meg megsajnálta, hogy nehéz időszakban van, ezért próbálta bevonni,
hogy elterelje a figyelmét erről.
A fotózások során jóban lettek,
úgyhogy Reagan még a vacsora utánra is meghívta.
Úgy kezelte, mint a csapat tagját.
Máig megnézem néha a képeket, mert nagyon szép nap volt.
És Taylorról
soha nem gondoltam volna, hogy nem mindig ilyen.
2020 JÚNIUSA HÁROM HÓNAP TAYLOR KIÍRT SZÜLÉSI DÁTUMÁIG
OLCSÓ SZILIKON MŰHAS
Járt vizsgálatokra,
de mivel akkor volt a Covid, én sosem mehettem el vele.
Ha megpróbáltam elkísérni,
azt mondta, az orvost kihívták esethez, vagy nem tud fogadni,
úgyhogy halasztani kell.
Ránézésre terhesnek tűnt?
Felszedett pár kilót,
de a pocakja nem igazán tűnt olyan nagynak,
mint amekkorának lennie kellett volna.
De a Facebookon meg itt-ott voltak róla képek.
A KIS TEHENÉSZLÁNY MA NAGYON MOZGOLÓDIK
Odajött, és mondta, hogy tegyem oda a kezem. És éreztem, hogy rúg a baba.
NÉZD CSAK!
Én is éreztem. A férjem is érezte.
És miért ne hittünk volna neki?
Taylor az ujja köré csavarta őket.
Roger beolvasott Wade-nek. „A helyedre állsz?
Gondoskodsz a nőről és a gyerekről? Mert ők a családod.
A feleségem érezte a babát a pocakjában.”
Ha láttam róla egy képet,
Steph elkezdte magyarázni, hogy azon a képen milyen vékony,
de egy öt nappal korábbi képen kilenc hónapos terhesnek tűnik.
Kész őrület volt az egész, az biztos.
Azon a nyáron nagyon kevés időt töltöttünk együtt.
Nem akarta, hogy meztelenül lássam,
mert azt mondta, szégyelli a striáit.
Gyakorlatilag nem történt köztünk semmi.
Azt mondta, nem engedi neki, hogy hozzáérjen vagy közeledjen hozzá.
„Codey, már vagy négy-öt hónapja nem feküdtünk le!”
Mondom, mi van?
Rendszeresen bezárkózott a fürdőszobába, és órákig odabent volt.
Wade elvolt a maga dolgával.
Nem az a típus volt, aki hazamegy a munkából,
aztán ül a feleségével.
Mindennap tele volt munkával.
Nem nagyon volt ideje leülni végiggondolni a dolgokat.
Voltak ultrahangos leletei. Volt műhasa.
Ezek alapján már hihetőnek tűnt.
Az ő nézőpontjából… ő csak tette, amit tennie kellett.
Bármit megtett, hogy megtartsa Wade-et.
2020 AUGUSZTUSA EGY HÓNAP TAYLOR KIÍRT SZÜLÉSI DÁTUMÁIG
Westernfotós vagyok.
Vidéki embereket fotózok.
Idősfotózás, babafotózás, eljegyzési fotózás, terhesfotózás, esküvői fotózás…
Csak western stílusú esküvőket vállalok.
Taylor Parker azzal keresett meg, hogy terhesfotózást szeretne.
„Imádom a rusztikus, western stílusú képeidet.
Én is fotós vagyok,
és szeretnék western stílusú terhesfotózást a párommal.
Tök jó lenne például egy lovon feküdni a hátamon,
Wade meg vezetőszáron tartaná a lovat, és engem nézne. Csak egy ötlet.”
Nagyon lelkesnek tűnt a terhesség kapcsán.
Úgy éreztem, szereti, ha fotózzák.
Nagyon magabiztos volt.
Látszott rajta, hogy boldog és izgatott.
A Watusi marhámhoz odatettem egy füstbombát,
és eljátszották, hogy megbillogozzák.
Rózsaszín füst volt, nagyon jól nézett ki.
Azt mondta, várja, hogy visszakapja a testét.
Mert elég sokat hízott. De egyébként nagyon jól nézett ki. Tényleg nagyon jól.
Tök jó hangulatban telt az egész.
Beszélgettünk, nevetgéltünk.
Miután elköszöntünk, mondtam is a férjemnek, hogy milyen kedvesek voltak.
„Az a nő olyan közvetlen és barátságos! Ezek rendes emberek.”
Előállt ezzel.
Láttam a képeket. Tényleg nagyon terhesnek tűnik.
Erre szólt a sógornőm,
hogy van egy ismerőse, McKenzie Bright,
aki ismeri Taylort, és rá kéne írnom.
Stephanie megkeresett,
hogy muszáj megtudnia bizonyos dolgokat.
Azt mondta, Taylornak nem lehet gyereke, mert eltávolították a méhét.
„Lehetetlen, hogy gyereke legyen.
Semmi nem maradt neki odalent, érted?”
Szóval…
Elterjedt a híre. És akik tudták,
azok elkezdték a maguk köreiben terjeszteni,
hogy nem lehet gyereke.
De az volt a szokása, hogy keres egy embert,
akit már felületesen ismer,
de neki még folytathatja a hazudozást.
Megtalálta Reagant, és ráakaszkodott.
Ne videózz!
Pontosan emlékszem rá.
Jöttünk ki az orvostól, és Reagan üzenetet kapott a telefonján.
És egy nagyot sóhajtott. Megkérdeztem, mi a baj.
Azt mondta, az emberek rászálltak Taylorra,
hogy nem is terhes,
és csak hazudik az egészről.
Mondom: „Miért csinálják ezt?”
Ő meg: „Nem tudom, anya. Ilyenek az emberek.”
Reagan mindig melléállt azoknak, akik senkire sem számíthattak.
Az első lányával 17 évesen lett terhes.
Engem eleinte megviselt a dolog. Csalódtam benne.
Dühös voltam rá.
Felzaklatott a dolog.
Tudtam, hogy ez megváltoztatja az életét és nagyon megnehezíti az életkezdést.
Én nagyon örültem, mert mindketten imádtuk a kisbabákat.
Kislánykora óta anyuka akart lenni.
Ő anyukának született. Ilyen volt.
Nála jobb anyát sosem láttam.
Nem érdekelte, hogy csak 17 éves. Ezzel nem foglalkozott.
Vágyott a sikerre, persze, de az anyaságban is sikeres akart lenni.
Tessék! Narancs.
Miután megszületett a kislánya, teljesen kivirult.
Aztán megismerte Homert.
Azt hiszem, májusban mondta el, hogy ismét terhes.
És nagyon örültünk nekik Homerrel.
Ők is nagyon izgatottak voltak. Látszott rajtuk.
Mondtam, hogy lány lesz.
Mi van a pocakomban?
Baba!
Milyen baba?
Öcsi vagy hugi?
Hugi!
Igen! Hugi!
Addigra már fogalmunk sem volt róla, mit fog kitalálni.
Egyszer nyilván el kell játszania a vetélést.
Más kiút nincs. Be kell jelentenie, hogy elveszítette a babát.
Akkor lezárhatja. De ez a pillanat csak nem akart eljönni.
Hallottam a méheltávolításról, de nem volt róla írásos bizonyítékom,
nem volt orvosi papírom, amit bemutathatnék Wade-nek,
hogy meglássa, hogy hazudik neki.
Igyekeztem elültetni a kétséget benne. Hallgatott rám.
Feltette a kérdéseimet Taylornak.
De mindenre megvolt a válasza.
Mindenre vissza tudott vágni. Szóval Wade-en keresztül viaskodtunk.
Azt mondta, szerinte anyukám nem akarja, hogy boldogok legyünk, és nem bízik benne.
És hogy ő majd megoldja, hogy mindennek jó vége legyen.
Connie nem akarta magára haragítani Wade-et,
úgyhogy visszakozott, én meg rájuk hagytam.
Gyakorlatilag bemondtam neki, hogy mindenről hazudott.
Amikor az arcába olvastam a hazugságait,
azt kérte, hallgassam végig.
ANYA MINDENKIT LEFIZETETT
Az anyját hibáztatta mindenért, amit tett.
TEHÁT ANYÁD BEKAMUZTA, HOGY TERHES VAGY, DE VALÓJÁBAN TÉNYLEG TERHES VAGY?
PONTOSAN!
Semmi értelme nem volt.
Az anyja nem akarja, hogy terhes legyen, ezért hamis ultrahangot csináltatott?
TEHÁT ÖRÖKSÉG SINCS, CSAK ÁTVERT VELE?
De bármit mondtam, csípőből válaszolt rá. Sokszor nyilvánvaló hülyeségeket.
MINDENRŐL HAZUDIK! TISZTA ŐRÜLT!
Beszéltem valakivel, aki ismerte Taylor nagynénjét.
A nagynéni megadta Taylor anyjának számát.
Az anyja pedig azt mondta: „Már vártam a hívást.”
És elkezdte. „Taylornak nem lehet gyereke, eltávolították a méhét.
És pénzünk sincs.
Nincs nagy örökség.
Egyáltalán nincs pénzünk.” Felhívtam Connie-t, hogy beszéltem az anyjával.
Kiderült, hogy ebben nincs semmi új. Mindig is hazudozó volt.
Úgyhogy rákérdeztem: „Miért nem szólsz Wade-nek, vagy bárkinek?”
És akkor jött képbe az unokája.
Rettegett, hogy ha elmondaná Wade-nek,
Taylor eltiltaná tőle a lányát,
és többé nem találkozhatna a fogadott unokájával.
Félt felszólalni.
Felhívtam Wade-et.
„Wade, nem terhes. Nem lehet gyereke.”
Ő meg azt felelte: „Stephanie, dehogynem! Az anyja hazudik neked. Az a nő bolond!
Mindenfélét csinál. Tiszta őrült.” Mondom: „Wade, nem érted.
Taylort megműtötték. Eltávolították a méhét.”
Mire ő: „Ezt csak az anyja mondja!”
„Ember, nincs pocakja! Kivették!” Próbáltuk túlkiabálni egymást.
„Ez hülyeség, ember! Átver ez a kurva, haver!
Nincs pénze! Ez kész botrány, baszd meg!”
Már konkrétan könnyezve győzködtem, mert az egyik legjobb barátja voltam.
De nem bírtam már ezt a drámát.
Nem érdekel, ki hogy szúrja el az életét.
Én mostam kezeimet.
Codey-val onnantól nem voltak beszélő viszonyban.
Én meg…
„És most?”
Nézd, hogy próbálkozik!
Te jó ég!
Nem akarja, hogy szopjon.
Ajjaj!
2020 SZEPTEMBERE HÁROM HÉT TAYLOR KIÍRT SZÜLÉSI DÁTUMÁIG
Folyamatosan pörgött az agyam. Nem bírtam leállítani.
„Mit fog csinálni?”
TITKOS ÖRÖKBEFOGADÁS
Minden mozdulatukat figyeltük.
Mi fog történni? Mit fog csinálni?
TAPASZTALAT: BABA AZ INTERNETRŐL
Ahogy telt az idő,
egyre közeledett a „kiírt időpont”, de nem akart jönni a baba.
CLANCY GAIL ÉRKEZÉSE
Sok mindent mondott, hogy miért nem jön még a baba.
Talán nem eszik rendesen, még nem áll készen a teste,
vagy a baba még fejletlen. Nem tudtam, mit higgyek.
Mind tudtuk, hogy a vetélés már nem opció.
ÚJSZÜLÖTTEK ÖRÖKBEFOGADÁSA
Úgy láttuk, valahonnan szereznie kell egy babát.
A többi páciens és az újszülöttek biztonsága érdekében
figyelmeztettük a kórházat, hogy legyenek óvatosak.
Ez a rózsaszín kód.
Azt hittük, hogy legrosszabb esetben megpróbál elrabolni egy kisbabát.
Ess, eső, ess!
Akkor már tíz hónapnál járt.
Tudtam, hogy ilyen nincs. Soha életemben nem hallottam ilyenről.
Wade-del szemben laktam.
Egyszer lefotóztam őt és Wade-et a házuk előtt.
Hát, nem úgy nézett ki, mint aki tíz hónapos terhes.
Ez már tényleg elég hihetetlen volt.
És akkor elkezdődtek az egyre furcsább események.
2020. OKTÓBER 5. 13 NAPPAL TAYLOR KIÍRT SZÜLÉSI DÁTUMA UTÁN
Szabadságot vettem ki a munkából.
Időpontot foglalt a Mount Pleasant-i Kórházba.
Felébresztett, hogy füstszagot érez.
Felkeltem és kimentem,
és a házam alsó része lángolt.
Egy locsolóval eloltottam, ami meg nagyon égett, azt hagytam kiégni.
Úgy volt, hogy aznap szül. Wade szabadságot is kivett.
Szóval aznap muszáj volt cselekednie.
Teljesen biztos voltam benne, hogy ő gyújtott tüzet.
Mondtam, hogy alszom még kicsit a kanapén.
Amikor 07:00 körül felkeltem, azt mondta, tudja, hogy indulni kéne,
de a kórházban ma bombariadó van, nem mehetünk oda.
Rendőrség, Mount Pleasant.
Most telefonált egy férfi, hogy bomba van a kórházban.
Tehát egy férfi bombát jelzett a kórházban?
Így van.
Mondom: „Taylor, dehogy van bombariadó!”
Mire ő: „Tele van vele a Facebook, nézd meg!”
BOMBARIADÓ MOUNT PLEASANTBEN
Azt mondta, bombariadó volt.
Tényleg volt bombariadó. Mert ő telefonált nekik!
Aggódtam Wade-ért.
Már csak az érdekelt, hogy ő jól legyen.
Megkérdeztem, szereti-e. Azt mondta, fontos neki.
„De szereted?” „Hát, nem igazán. Csak… tudod.”
Mondtam, hogy akkor küldje el.
Később megtudtam, hogy nagyon összevesztek.
Wade tényleg kemény volt vele. Hogy most már elege van.
Szerintem sosem láttam olyan dühösnek.
Azt mondta: „Elegem van abból,
hogy a családod nem áll mellém. A gyerekedet hordom!
Nem hagyom, hogy lehazugozzanak, és azt mondják, nem vagyok terhes!
Bebizonyítom, hogy terhes vagyok!
Hazahozok egy gyereket.”
Szóról szóra ezt mondta.
SZÜLŐANYA KERESÉSE
CSÁSZÁRMETSZÉS VIDEÓ
CSÁSZÁRMETSZÉS
2020. OKTÓBER 7. 15 NAPPAL TAYLOR KIÍRT SZÜLÉSI DÁTUMA UTÁN
Azon a szerdán Reagan és Taylor csajos napot tartottak.
Egy Starbucksban lógtak.
JÓ VOLT MA LÁTNI. ÚGY HIÁNYOZTÁL! KÖSZI!
Aztán nyolcadikán
Taylor átjött beszélgetni Reagannel.
Úgy tűnt, csak látogatóba jön.
Másnapra volt kiírva a szülés beindítása.
Reagan úgy érezte, Taylor biztosan kivan.
És ő akkor is ott akart lenni neki, amikor senki másra nem számíthatott.
2020. OKTÓBER 9. 17 NAPPAL TAYLOR KIÍRT SZÜLÉSI DÁTUMA UTÁN
Aznap reggel 03:30-04:00 körül keltem.
Volt egy csomó disznónk, amiket összefogtunk.
Úgy volt, hogy felpakoljuk őket a teherautókra, leadjuk őket,
aztán megyünk az Idabeli Kórházba.
Megkérdeztem: „Indulhatunk?”
Azt felelte, nem érzi túl jól magát.
„Szerintem vidd el a disznókat,
aztán találkozzunk a kórháznál!”
Mondom: „Nem ez volt a terv. Akkor menjünk a kórházba! Az fontosabb.”
Mire ő: „De nagyon kell a pénz a disznók eladásából.”
Nem álltam le vele vitatkozni.
Felpakoltam a disznókat, és elindultam.
Úgy négy és fél óra volt az út a házamtól.
Amikor odaértem, az ember azt mondta, ő nem rendelt disznót.
Mondom, az lehetetlen. Aznap reggel írt.
WADE, ITT SCOTT. REGGEL 06:30-07:00 KÖRÜL VÁRLAK.
Azt mondja, ő biztos nem.
„Nem erről a számról írtál?” És megmutattam a telefonomat.
Azt mondta, az nem az ő száma.
„Nem beszéltél Taylorral a disznókról?”
Azt mondja: „De, hetekkel ezelőtt. De elálltam a vásárlástól.”
Mondom, akkor ki a franc írogatott nekem erről a számról? „Hát, azt nem tudom.”
Bementem a munkahelyemre.
Az irodámban voltam, amikor Homer felhívott.
„Jessica, beszéltél már ma Reagannel?”
Mondom, nem. Mire ő: „Értem.
Nekem válaszol az üzeneteimre, de furcsa. Mintha nem ő lenne.”
Mondom: „Ezt meg hogy érted?”
„Egy idő után már nem írt. Próbáltam felhívni, de nem veszi fel.”
„És a munkahelyén?” „Ott sem tudnak róla.”
Szabadnapom volt. Átjött Chris barátom.
Egy átlagos nap volt.
Aztán Jessica felhívott, hogy nem érik el Reagant.
Azt mondtam, úgyis bemennénk a városba, ránézek.
Félúton újra hívott, hogy szóltak a bölcsiből, hogy az unokánk nincs ott.
Ki volt készülve. Ő is elindult Reaganék házához.
Ahogy befordultam Reaganék utcájába,
megláttam, hogy nyitva van a garázsajtó.
Ez aggasztó volt. Ők sosem hagyták nyitva.
Amikor kiszálltam a kocsiból,
és elindultam a házba, kis vörös csíkokat láttam a földön.
Gondoltam, megsérült a kutya lába,
az hagyta a nyomokat.
Aztán kinyitottam az ajtót, és egy véres lábnyomot láttam odabent.
Úgyhogy becsuktam az ajtót.
Visszahőköltem. De végiggondoltam,
hogy ha bent van, és megsérült, és nem tud magáról, muszáj bemennem.
New Boston, segélyhívó. Mi történt?
Hölgyem!
Segítsenek! A lányomat meggyilkolták!
Értem. Hol van?
A cím ****.
- New Bostonban? - Igen.
Mi történt?
Nem tudom. Valaki betört hozzá.
Meghalt!
- Értem. - Meghalt!
Nem tudom! Valami nincs rendben vele!
Mi a gond, hölgyem?
Megszültem a babámat, és az Idabeli Kórházba akarok eljutni, ahol a férjem…
- Idabelbe? - Igen, ott van a férjem.
Disznókat szállított Idabel mellé.
Ezért próbáltam eljutni hozzá. Felhívná nekem?
- Igen. - Mennyi idős a baba, hölgyem?
A baba úgy 35 perce született.
Gyorshajtott, és megállítottad?
Igen, a leállósávban előzgetett.
Vészvillogóval ment. Elütött egy madarat.
Még itt van a hűtőrácsban.
Megnéztétek a rendszámot? Valami Taylor, a vezetéknevét nem tudom.
Az autó Wade Griffin nevén van.
Szerintem ő Oklahomában van munkaügyben.
Szóval már…
Taylor felhívott. Azt mondta, szül az út szélén.
„Milyen gyorsan tudsz a kórházba érni?”
- Halló? - Hol vagy?
Próbálok kezdeni valamit a disznókkal. Mi a helyzet?
Megyünk a kórházba. Titusba.
Oké. Mindjárt végzek ezzel.
Visszahívlak.
Oké.
Jól van. Szia!
Azt hittem, ez valami vicc.
Szóval Idabelbe indult szülni?
- Igen. - Értem.
Reagan!
Mire odaértünk, Jessica a ház előtt volt.
Térden állva üvöltött.
Tudtuk, hogy… valami nagyon nagy baj van.
Sokkos állapotban volt.
Próbáltam kérdezgetni, de nem tudott beszélni. Semmit sem tudott mondani.
Marcus kérdezgette, mi a baj.
Csak annyit tudtam mondani, hogy nehogy bemenjen.
De nyilván
tudnom kellett.
Marcus kinyitotta az ajtót.
És hátrahőkölt. Máig magam előtt látom az arcát.
A színtiszta rettenet ült ki rá.
És ott összetörtem.
Csak ordítani tudtam. Nem tudom, mit.
Elképzelhetetlen szörnyűség. Életemben nem láttam ilyet.
Még mindig vonalban voltam a segélyhívóval.
Akkor jöttünk rá, hogy a kislánya bent van.
Hároméves volt.
Visszamentem az ajtóba,
és ordítani kezdtem a nevét.
Úgy négy-ötször, mire hallottam valamit.
Végre megszólalt a kislány.
Megfordultam, és Chrisre néztem. Rájöttem, hogy át kéne lépnem Reaganen.
És nem voltam rá képes.
Visszamentem a konyhába,
és át kellett lépnem Reagan testén.
Az egész helyszínen át kellett mennem.
Sorban benéztem a szobákba, míg a hátsó hálóhoz nem értem.
Reagan lánya ott ült. Ahogy beléptem,
ösztönösen bebújt a takaró alá.
De aztán felismert.
Felugrott, és odarohant hozzám. Leszaladt az ágyról.
El kellett kapnom.
Nagyjából akkor érkeztek meg a rendőrök.
Az elsőnek mondtam, hogy Reagan terhes volt.
„Nem tudom, hogy a baba túlélte-e, de terhes volt.
Nem tudom, mennyi idő telt el, de tudjanak róla!”
Meg kell tudnunk, odabent van-e a baba.
Mert rengeteg a vér.
Csak úgy tudhatjuk meg, ha a hátára fordítjuk.
Rendben.
- Itt nincs baba. - Nincs.
Nincs bent a baba.
Szóval terhes volt?
Igen, 36 hetes.
A testvérem felhívott,
hogy a Facebookon látta,
hogy elvették tőle a babát.
„New Boston: megöltek egy terhes anyukát, a babát kivágták a méhéből.”
Így tudtuk meg, mi történt vele.
Hát, ja.
Bent van.
Nem egyezik bele a hüvelyi vizsgálatba,
hogy megnézzék, vérzik-e.
Ultrahangot és hCG-tesztet végeztek.
Ezek alapján nem volt terhes.
A méhlepény megvan.
- Hol van? - A szobában.
- Nem engedik el? - Nem.
- Segíthetek? - Ez…
- Ez elég durva. - Igen.
Jól van. Kész vannak?
Ha valamit el szeretne mondani, nyugodtan elmondhatja.
Nem tudom, mit akarnak, hogy mit mondjak.
Ön szülte meg a gyereket?
- Igen, és… - Csak biztosra akarunk menni.
Valami rosszat csináltam, hogy idehoztak?
Kisfiú vagy kislány?
- Kislány. - Kislány. Jól van.
Van már neve?
Clancy Gaile.
Jól van.
Lássuk!
Legyen szíves felülni, hogy rendesen lássam!
Hát, ez nem úgy néz ki, mint ahonnan most jött ki egy kisbaba.
A jelek szerint nem szült.
- Nem? - Nem.
- Értem. - Nem úgy néz ki, mint aki most szült.
Nos, Taylor? Akkor mi történt?
Semmi sem történt.
Ön nem szült.
Túl vagyunk ezen a hülyeségen, hogy maga nem volt ott,
meg nem ölt meg senkit. Ez ennyi volt.
Tudjuk, hogy maga tette.
Az ilyen ügyek igazából nem túl bonyolultak.
A gyilkossági ügyek nem bonyolultak. Ki? Mit? Mikor? Hol? Miért? Ennyi.
Amikor odaértem, megkérdeztem a pultnál,
hogy hol találom Taylor Parkert.
A nő egy pillanatig csak nézett rám,
aztán a folyosóra mutatott.
„A folyosó végén jobbra.”
Végigmentem a folyosón, és jobbra fordultam.
Három rendőr jött velem szembe,
és megkérdezték, én vagyok-e Wade Griffin.
Azt mondták, őrizetbe kell venniük, és fel kell tenniük néhány kérdést.
Valaki azt mondta, az oklahomai Idabelben őrizetbe vettek valakit.
Egy barátunk megkérdezte, ismerjük-e Taylor Parkert.
Mondom: „Homer, ismered Taylor Parkert?” „Persze, este volt nálunk.”
Mondom: „Úgy tűnik, ő tette.”
Ő meg: „Az kizárt. Este volt nálunk. Jót beszélgettek.”
Jessica azt mondta, ő volt az esküvői fotósuk.
És tényleg ő tette.
Lábra vigyázz!
Semmi esetre sem kaphatja meg a telefonját vagy a táskáját!
- Rendben. - Érthető?
És nem beszélhet a barátjával, aki bent van.
A baba meghalt, tudja?
- Igen, hallottam. - Jól van.
- Wade, igaz? - Igen.
Elnézést, hogy megvárattam. Rengeteg hívásom volt, meg minden.
Wade…
Taylor börtönben van.
Börtönben?
Legjobb tudomásunk szerint…
megölt egy nőt, és kivágta belőle a gyereket.
Aztán azt állította, hogy az övé.
Hogy micsoda?
Ja.
A baba él?
Nem. Nem, itt meghalt.
Azt mondták, volt pulzusa, de meghalt.
Ott és akkor csak kerestem a szavakat.
Az a helyzet, hogy a családomnak igaza volt.
Végig mondogatták, de én Taylor mellé álltam.
- Azt mondták, nem is terhes? - Igen.
Nem tudom megmagyarázni.
Árulás, hazugság, minden.
- Nem akartam, hogy ez történjen. - Amit tett…
Amit tett, az elképzelhetetlen.
Eljöttem az oklahomai rendőrségtől, és hazamentem.
A háznál az állami rendőrség várt.
Beleegyezik, hogy átkutassuk a házat?
Mondana pár szót a házról? Berendezték már a babaszobát?
Kiságyat, ruhákat és pelenkát már vettünk.
Ki vette ezeket?
Én és Wade.
Értem. Wade örült, hogy gyerekük lesz?
Nem.
Miért nem?
Sosem örült neki.
Az egész sztori végigpörgött a fejemben az első naptól fogva.
Az egész
hazugság volt.
Ezt a ma esti hírt felolvasnom is nehéz.
A kis kelet-texasi város, New Boston egy édesanyát gyászol.
Azt mondtam: „Istenem, csak ne Taylor legyen!”
Egy nőt vettek őrizetbe Oklahomában.
Lefagytam, és azt mondtam, szerintem tudom, ki tette.
„Ez lehet, hogy ő volt. Szerinted ő volt? Csak nem!”
Óriási súlyt éreztem magamban.
Hatalmas terhet.
Azonnal tudtam. Mielőtt bemondták, már tudtam, hogy ő volt.
Az ügynökök szerint a gyanúsított kivágta a babát az anyja hasából,
majd megpróbálta a sajátjának beállítani.
A 27 éves Taylor Parkert péntek reggel állították meg a texasi De Kalbben.
A 21 éves Reagan Hancock és kisbabája nem élték túl tettét.
Szinte hihetetlen volt, mert…
Sosem gondoltam volna, hogy egy nő, akit mind ismertünk
képes elvenni a nővérem életét.
Nagyon nehéz volt feldolgozni ezt az egész ismeretlen helyzetet.
Atyám, ma ismét hozzád emeljük e fiatal asszony és gyermeke családját.
Atyám, először is Homerért imádkozom. Amikor Homer felesége hozzád tért,
Homerben is meghalt valami, Atyám!
A szívem szakadt meg.
Magamért, a családomért, és Homerért is.
Én a nővéremet vesztettem el. Ő élete párját.
Ha valakit megölnek, egyetlen kérdés kínozza az embert.
„Miért?”
2022 SZEPTEMBERE
GYILKOSSÁGI PER: TANÚVALLOMÁSOK TEXAS ÁLLAM, BOWIE MEGYE
Errefelé mindenki tudta, hogy ő tette. Ez nem volt kérdés.
Nem az volt a kérdés, hogy bűnös-e, hanem hogy halált érdemel-e.
Ma a vád Taylor Parker hazugságait tárta a bíróság elé.
Első férje megerősítette,
hogy Taylor más emberek kézírását és aláírását gyakorolta.
Taylor Parker számos orvosnál járt,
és próbálta elérni, hogy diagnosztizálják nála a betegségeket, amiket kitalált.
Taylor Parker a manipuláció mestere.
Az ingatlanügynök szerint 20 millió dolláros vásárlással próbálkozott.
Csak a gyilkosság után tudtuk meg,
hogy senki sem létezett azok közül, akikkel elvileg összekötött minket.
Shelly Lynx a Shell Oiltól.
Blake Lawington, ügyvéd.
Butch bácsi.
Kicsit túl klisések ezek az emberek.
Szia, Taylor! Azért hívtalak, mert Angela szólt, hogy…
Több telefonja volt. Hangtorzító eszközt használt.
Hihetetlen volt, amit megtudtunk.
Több telefonja volt, amikről magának írogatott.
Mindenféle nevű embert kitalált. Mindenről hazudott.
Máig nem értem,
hogy gondolhatta azt, hogy ez majd bejön.
A védelem Parker anyját, Shona Priort idézte be tanúnak.
Vallomása egy bő órán át tartott.
VALAKI AZ ÖN NEVÉBEN ÍRT ÜZENETEKET. ÖN VOLT AZ?
NEM ÉN VOLTAM.
Minden kiderült.
Elnézést, de csak néztünk, hogy ez mi a fasz. Ez…
Hogy tud valaki ennyi hazugságot észben tartani? Nekem ehhez mappa kéne.
Mindenről hazudott.
Emlékszem,
ahogy lelöktem magamról.
A hajamba markolt, megütött,
és azt mondta: „Ébredj fel! Hazudsz!”
Szerdán bemutatták a kihallgatásáról készült felvételeket.
A kihallgatást végző nyomozó szerint
Parker újabb és újabb sztorikkal állt elő.
Nem én tettem. Bevallanám, ha én tettem volna.
Értem. A bizonyítékok mást mutatnak, és mind magához kapcsolhatók.
- Mi a fasz? - Csak próbálom megérteni, miért tette.
Nem akarok erről beszélni. Tényleg nem.
- Megértem. - Én nem…
- Tudom, nehéz. - Nem akarok erről beszélni.
Csak feküdt és mondogatott valamit, miután megvágtam.
- Miután megvágta? - Igen.
És mit mondott?
Azt mondta… Azt kiabálta, hogy vegyem ki.
Ezt hogy érti?
- Hogy vegyem ki a babát. Ezt kiabálta. - Vegye ki?
- A babát? - Azt mondta: „Nekem vége. Meghalok.”
Értem.
Beszélt hozzám.
Értem.
De maguk úgyis azt hozzák ki ebből, amit akarnak.
Komolyan azt akarja beadni, hogy a nő arra kérte, vigye el a babáját?
Maga szerint ez hihető?
A tárgyaláson engem kértek fel nőgyógyász szakértőnek.
És a tanúk padján engem is összetört, amit tett.
A méh mögé vágott be, hogy kivágja a babát.
Felvágta az áldozat hasát, és teljesen átfordította a méhet.
15 SZÚRT SEB, 98 VÁGÁS. ÖSSZESEN 113 SÉRÜLÉS.
Iszonyatosan fájdalmas lehetett. Nem tudom, hogy lehet erre képes bárki.
Elküldte Wade-et a városból. Elérte, hogy Reagan otthon legyen.
Pelenkázótáskával és szikével ment át hozzá.
Szerzett egy babát, Wade hitt magának,
és mindenkinek bebizonyította, hogy nem hazugságban él tíz hónapja.
Aztán szembejött a valóság.
De micsoda áron!
Kimehetek a mosdóba?
A gyilkosságért elítélt Taylor Parker sorsáról
ma a Bowie megyei esküdtek döntöttek.
A tárgyalás végén Parkert a halálsorra küldték
Reagan Hancock és meg sem született gyermeke, Braxlynn meggyilkolásáért.
Tidwell bíró utolsó szava annyi volt: „Vigyék a halálsorra!”
Hatalmas súly került le rólunk.
Végre megpróbálhatunk felépülni ebből.
Nagyon örülök, hogy vége van.
Nagyon régóta nyomaszt minket az a tény,
hogy nem gondolhattunk a nővéremre anélkül, hogy rá is gondolnunk kellene.
Taylor Parker jelenleg a hetedik a texasi halálsoron.
Parker a Gatesville-i Állami Börtönből
hamarosan átkerül Mountain View-ba,
ahol hat másik nő várja a halálos ítélet végrehajtását.
Hogy mi volt az értelme az egésznek? Nem tudom.
Azt hiszem, arra várt, hogy egy napon majd kimondom,
hogy szeretem. De sosem szerettem.
Wade annyit sírt!
Annyit!
Nagyon szeretem, de bár hallgatott volna rám!
Az emberek teljesen érthető módon nagyon dühösek a történtek miatt.
Kerülik őt.
Ha meglátják, elfordulnak. És ez nagyon nehéz.
Bárhová megy, ez van. És ettől sosem fog szabadulni.
A történtek után átmentem hozzá, és amint megláttuk egymást…
Azt mondta: „Bár hittem volna neked!”
Azt feleltem, az már tökmindegy.
Azt hiszem, mindenki, akinek köze volt az ügyhöz,
egész életében bűntudattal fog élni.
Én nem tudnék Reagan anyja szemébe nézni.
A szégyentől. Szégyellem magam.
Nem lennék rá képes.
Mi, akiknek közünk volt az ügyhöz, mind kerüljük egymást.
Mert nem akarjuk újraélni az emlékét.
De ott van bennünk. És mindig ott lesz.
Nagyon nehéz szavakba önteni, milyen elveszíteni egy gyermeket.
Anyaként a gyereked testi szinten is az életed része.
Testi szinten is. Nem csak érzelmileg. Nem csak egy kis valaki, akit felneveltél.
A testedben kezdődött az élete. És amikor meghalt…
Soha nem éreztem semmi ahhoz foghatót.
Akkor… a lelkem egyik fele meghalt.
És már nem jön vissza.
A régi Jessica már nem jön vissza.
És egy olyan részem maradt meg, amiről előtte nem is tudtam.
Miután megtaláltam, utána napokig, hetekig
újra és újra el kellett mondanom magamnak, hogy ő tényleg létezett, és itt volt.
Érted? Hogy nem csak képzeltem őt.
Az esküvője évfordulóján mentem hozzá a férjemhez,
és… féltem fotóst fogadni.
2020-ban a történtek után azért imádkoztam, hogy pokolra kerüljön.
Tényleg. Ezt akartam. Nagyon ezt akartam.
Egy igehirdető azt mondta… mindenki számára van bocsánat.
De nem nálunk, hanem Istennél.
Már csak annyit kérek, hogy Isten ítélőszéke elé kerüljön.
Ha bocsánatot kér Istentől, remélem, az szívből fog jönni.
Mert egy ilyen démon…
Egy ilyen démon, mint Taylor… jól érezné magát a pokolban.
A Wade Griffinnel töltött 14 hónap során
Taylor Parker számos bűncselekményt követett el.
Egy 20 millió dollár értékű ingatlant próbált megvenni.
Több mint 30 álnév mellett anyja személyazonosságával is visszaélt
a csalássorozat érdekében.
2025-ben a Texasi Fellebbviteli Bíróság
megerősítette Taylor Parker bűnösségét és ítéletét.
A fellebbezési tárgyalások még nem zárultak le.
Jelenleg ő a legfiatalabb nő a texasi halálsoron.
A feliratot fordította: Lipták András